Houston Texans
<s>Houston Texans je momčad američkog nogometa iz Houstona u Texasu.</s><s>Natječu se u južnoj diviziji AFC konferencije NFL lige.</s><s>Texansi su zadnji klub koji se pridružio ligi, 2002. godine.</s><s>U 12 godina postojanja dvaput su osvajali diviziju i ulazili u doigravanje.</s><s>Domaće utakmice igraju na Reliant Stadiumu u Houstonu.</s>

<s>Povijest kluba</s>

<s>Osnivanje kluba i era Doma Capersa 
Houston je imao NFL momčad i prije Texansa, od 1960. tu su se natjecali Houston Oilersi, koji se 1997. sele u Memphis u Tennesseeu.</s><s>NFL Houstonu 1999. dodjeljuje franšizu (gradovi koji su također bili kandidati su bili Los Angeles i Toronto) te Texansi započinju s natjecanjem u NFL-u 2002.</s><s>Prvi glavni trener Texansa postao je koordinator obrane Jacksonville Jaguarsa Dom Capers.</s><s>Svoju prvu utakmicu igrali su protiv teksaških rivala Dallas Cowboysa te ih iznenadili pobjedom 19:10.</s><s>Prvu sezonu ipak završavaju sa samo 4 pobjede, ali dva igrača Texansa izabrana su u Pro Bowl.</s>

<s>Sljedeću sezonu također započinju iznenađenjem, u prvoj utakmici pobjeđuju favorizirane Miami Dolphinse.</s><s>Iako pobjeđuju samo 5 puta, zbog nekoliko dobrih partija s optimizmom ulaze u sljedeću sezonu.</s><s>Nju započinju loše, sa tri poraza u prve tri utakmice, ali do kraja sezone popravljaju dojam te sa sedam pobjeda osvajaju treće mjesto u diviziji.</s>

<s>Era Garya Kubiaka</s>

<s>2005. je klub već smatran kandidatom za doigravanje.</s><s>No, Texansi čitavu sezonu uspijevaju pobijediti samo u dvije utakmice te imaju najslabiji omjer u ligi.</s><s>Trener Dom Capers dobiva otkaz, a naslijeđuje ga Gary Kubiak, dotadašnji koordinator napada Denver Broncosa.</s><s>Texansi također imaju pravo na prvi izbor na idućem draftu.</s><s>Te godine se smatralo da će prvi izbor biti runnning back Reggie Bush, ili možda quarterback Vince Young, rođen baš u samom Houstonu.</s><s>No Texansi na sveopće iznenađenje i ljutnju navijača biraju defensive enda Maria Williamsa.</s><s>Sezonu 2006. predvođeni quarterbackom Davidom Carrom i wide receiverom Andreom Johnsonom završavaju na posljednjem mjestu u diviziji.</s>

<s>Iduće tri sezone Texansi popravljaju dojam.</s><s>Matt Schaub, dotadašnji rezervni quarterback Atlanta Falconsa dolazi u klub 2007., te dobrim igrama vodi klub do osam pobjeda, kao i 2008.</s><s>Na korak do playoffa bili su 2009., a Schaub i Johnson su imali odlične sezone.</s><s>Optimizam je ponovno zavladao u Houstonu i Texansi su ponovno smatrani kandidatom za ulaskom u doigravanje.</s><s>Međutim, ponovno razočaravaju sa samo 6 pobjeda cijele sezone, unatoč tome što su zabilježili četiri pobjede u prvih šest utakmica.</s><s>Sezona 2010. je također bila sezona pojavljivanja na sceni running backa Ariana Fostera.</s>

<s>Konačno u doigravanju 
Ulazak u doigravanje konačno stiže 2011.</s><s>Texansi, na draftu pojačani defensive endom J.J. Wattom, osvajaju diviziju i prvi put u povijesti dolaze do doigravanja.</s><s>U wild-card rundi pobjeđuju Cincinnati Bengalse 31:10, ali gube u idućoj utakmici od Baltimore Ravensa i tako završavaju sezonu.</s><s>Sljedeće sezone još nadmoćnije osvajaju diviziju, ovaj put sa 12 pobjeda, a J.J. Watt osvaja titulu najboljeg obrambenog igrača lige.</s><s>Ponovno pobjeđuju Bengalse u prvoj utakmici doigravanja, ali i ovaj put je druga utakmica za njih kobna, gube od New England Patriotsa 41:28.</s>

<s>Texansi su u 2013. smatrani jednim od glavnih kandidata za osvajanje naslova.</s><s>Iako pobjeđuju u prve dvije utakmice, slijedi čak 14 poraza zaredom i sezona završava katastrofalno.</s><s>Trener Kubiak dobiva otkaz, a Texansi zahvaljujući najlošijem omjeru u ligi imaju pravo na prvi izbor ukupno na draftu 2014. godine.</s>

<s>Učinak po sezonama od 2002.</s>

<s>Izvori</s>

<s>NFL klubovi
Houston</s>

